Menighedsrådsmøde den 19. marts kl. 18.30

Indkaldte: Jens Christian Grøndahl, Jacob Ørsted, Jan Pehrsson, Marianne Skodborggaard, Gert Lorenzen, Vibeke Hougaard, Gustav Grüner, Karen Voigt Steffensen, Annie Graae, Michael Fornitz og Tina Pedersen

Referent: Sahra Lindeberg

|  |  |
| --- | --- |
| 1. Godkendelse af dagsorden. |  |
|  | Dagsorden blev godkendt. |
| 2 Godkendelse af referat af menighedsrådsmøde den 25. januar 2024.  |  |
|  | Referatet fra sidste menighedsrådsmøde den 25. januar blev godkendt. |
| 3. Meddelelser fra formand, præst, kasserer, kontaktperson, kirkeværge, aktivitetsudvalg, børnehave, menighedspleje og evt. andre. |  |
|  | **Formanden:** Der er søgt om 5%-midler i PU til udbedring af de elektriske installationer i kirken. PU har i første omgang ikke efterkommet ansøgningen, da man var i tvivl om, hvorvidt det er en akutsag. Det er uden tvivl en akutsag, da installationerne er gamle og ikke lever op til nutidens sikkerhedskrav. Ansøgning vil blive genfremsat med betoning heraf.Menighedsrådet ønsker at supplere det nye lysprojekt med et par ”scenarier” mere. Der vil blive afholdt et arbejdsmøde den 5. april med Marianne Tuxen.Jens Christian har henvendt sig til Københavns Kommune angående de turistbusser, som holder lige foran kirkens indgang. De både skæmmer kirke og kirkeplads, men spærrer også vejen for kirkegængere og kistevogne.Onsdag den 20. marts mødes vi med Teknologisk Institut om fugtsituationen i kirken. |
|  | **Præsten:** Domkirken vil trække sig fra projektet med ”Hugs and Food”, men Anders Gadegaard, tidligere provst ved Domkirken, vil forsøge at skaffe fondsmidler, så de kan fortsætte det gode arbejde.Konfirmanderne havde overnatningsweekend i sidste uge. Det gik rigtig fint med mange positive tilbagemeldinger.  |
|  | **Kasserer:** Der vil blive lagt en regnskabsinstruks til underskrivning på kontoret. |
|  | **Kirkeværge:** Beboere i ejendommen bag børnehaven ønsker, at poplen skæres ned. I børnehaven ville man heller ikke være kede af ideen, da duerne holder til her. Menighedsrådet beslutter, at træet fjernes og erstattes med et nyt træ af en vis størrelse. Gustav vil undersøge, hvad det vil koste. Det undersøges, om naboejendommen evt. vil bidrage til finansieringen. På torsdag den 21. marts er der syn på kirkegården. |
|  | **Aktivitetsudvalget:** Alle tirsdagsmøder indtil jul er planlagt. Kirkehøjskolen den 13. april er overtegnet og har venteliste. Der er kommet forslag om ”Dialogaftener”, som skal være teologiske diskussioner mellem Jacob Ørsted og forskellige præster. Den første aften er planlagt til den 22. oktober og her får vi besøg af Rasmus Nøjgaard, som er præst i Sankt Jacobs kirke på Østerbro.  |
|  | **Menighedsplejen:** Der har netop været afholdt møde, hvor årsregnskabet blev godkendt. Den 7. april er der årsmøde efter højmessen. Gert bliver revisor i menighedsplejen, da Ellen Lütken har valgt at udtræde.  |
| 4. Årsregnskab 2023. |  |
|  | Gert fremlægger og gennemgår Årsregnskab 2023. Det ser fornuftigt ud. Menighedsrådet godkendte ”Garnisons Sogns Menighedsråd, CVR-nr. 21289310, Regnskab 2023, Afleveret d. 19-03-2024 20:59”. |
| 5. Godkendelse af reviderede vedtægter for kirkegårdssamarbejdet. |  |
|  | Jens Christian orienterer om punktet. De reviderede vedtægter blev ikke godkendt. Menighedsrådet vedtager, at kirkegårdssamarbejdets organisation gøres til genstand for en drøftelse mellem Garnisonskirkens formand, Holmens Kirkes formand og provsten.  |
| 6. Den finansielle adskillelse af kirken og kirkegården. |  |
|  | Punktet udsættes. |
| 7. Forespørgsel for Dansk-Finsk Forening.  |  |
|  | Menighedsrådet giver tilladelse til, at Dansk-Finsk Forening benytter salen til deres møder. |
| 8. Forslag om anskaffelse af katafalk. |  |
|  | Afventer provstiudvalgets stillingtagen til spørgsmålet. |
| 9. Forslag om alkoholfri nadvervin. |  |
|  | Menighedsrådet vedtager, at menigheden skal kunne vælge mellem alkoholfri vin og almindelig vin ved altergangen.  |
| 10. Kirkens indeklima: rapport fra Teknologisk institut. |  |
|  | Punktet udsættes, da mødet med Teknologisk institut ligger dagen efter menighedsrådsmødet. |
| 11. Projekterne for menighedshus, kapel og kirkeplads: Indkomne forslag. |  |
|  | Menighedsrådet drøfter de indkomne forslag fra de tre arkitektfirmaer. |
|  |  |
| 12. Datoer for invitation af arkitektfirmaer til præsentationsrunde. |  |
|  | Jens Christian vil kontakte arkitektfirmaerne og aftale præsentationsmøder den 3., 5. og 9. april kl. 17. |
| 13. Hvem stiller op til menighedsrådsvalget? |  |
|  | Menighedsrådet udveksler tanker angående opstilling ved næste menighedsrådsvalg til september. Orienteringsmødet ligger tirsdag den 14. maj kl. 19. |
| 14. Mødedatoer i 2024. |  |
|  | De kommende menighedsrådsmøder er fastsat til den **30. maj, 5. september, 10. oktober og 21. november.** |
| 15. Eventuelt. |  |
|  | Menighedsrådet giver tilladelse til, at canadisk designer opstiller kunstinstallation på kirkens område den 12., 13., og 14. juni. |